EkBass/fiwiki-20250220-pages-articles huggingface dataset:
Bayangin taistelu

Bayangin taistelu (joskus myös Bayan taistelu) oli Yhdysvaltojen ja moro- kapinallisten välillä käyty yhteenotto Mindanaon saarella 2. – 3. toukokuuta 1902. Amerikkalaiset kukistivat taistelussa Bayangin sulttaanin joukot. ==Tausta== Yhdysvallat oli vallannut Filippiinit Espanjan vastaisessa sodassa ja soti sen jälkeen filippiiniläisiä kapinallisia vastaan. Sota Filippiineillä jakautui useiden eri ryhmien kapinointiin. Yksi tällaisista ryhmistä olivat islaminuskoiset morot, joita asui etenkin Mindanaon saarella. Alue oli espanjalaiskaudellakin ollut keskusvallan alainen lähinnä muodollisesti. Saaren morot kieltäytyivät nyt hyväksymästä myöskään amerikkalaisia hallitsijoinaan. Amerikkalaiset pyrkivät aluksi hallitsemaan tilannetta diplomatian keinoin. Morojen sulttaaneille ja pienemmille heimopäälliköille (datu) myönnettiin rahallista avustusta. Morot tekivät kuitenkin ryöstöretkiä muille saarille ja ne kiihtyivät kun huomattiin, että amerikkalaiset yrittivät vastata niihin vain diplomaattisin protestein. Huomattava osa ryöstöretkistä tehtiin Mindanon Lanaojärven seudulta. Maaliskuussa 1902 joukko moroja väijytti joukon amerikkalaisia sotilaita, jotka olivat rakentamassa tietä Iliganin rannikkokaupungista kohti järveä. Kaksi amerikkalaista kuoli ja Filippiinien amerikkalainen sotilaskuvernööri kenraaliluutnantti Adna R. Chaffee päätti rankaisuretkikunnan toteuttamisesta järven alueelle. ==Taistelu== Chaffee kokosi 1 200 miestä ja kaksi vuoritykkiä käsittäneen sotilasosaston, jonka johtoon asetettiin Frank Dwight Baldwin. Joukko lähti etenemään kohti Lanaojärveä, jossa hallitsevalta Bayangin sulttaanilta vaadittiin hyökkäyksestä vastuussa olevien morojen luovuttamista amerikkalaisille. Sulttaanin kieltäydyttyä amerikkalaiset hyökkäsivät 2. toukokuuta Bindayanissa Bayangin kylän länsipuolella sijainnutta morojen linnoitusta (cotta) vastaan. Tykkitulen tukemat amerikkalaiset valtasivat linnoitteet kahden tunnin taistelujen jälkeen. Bindayanin eteläpuolella Pandapatanissa sijaitsi toinen morojen linnoitus, jota vastaan amerikkalaiset hyökkäsivät seuraten samaa taktiikkaa. Linnoituksia tulitettiin tykeillä yön laskeutumiseen saakka. Aamulla 3. toukokuuta puolustajat nostivat esiin valkoisen lipun. Amerikkalaiset tulkitsivat lipun olevan merkki antautumisesta ja he etenivät joukkoineen linnoituksille. Paikan päällä heidän kimppuunsa kävi joukko bolo- ja kris-veitsillä varustautuneita moroja. Heidän johdossaan oli Bayangin sulttaani ja hänen veljensä. Seurasi verinen yhteenotto ja käsikähmä, jonka amerikkalaiset lopulta voittivat. ==Seuraukset== Amerikkalaisten tappiot olivat 10 kaatunutta ja 40 haavoittunutta. Moroja oli kaatunut arviolta 300–400 ja muita oli haavoittunut. Kaatuneiden joukossa oli myös Bayangin sulttaani ja hänen veljensä. Bauangin lähelle perustettiin taistelun jälkeen Camp Vicarsin sotilasleiri, josta amerikkalaiset toteuttivat muita operaatioitaan alueella. ==Lähteet== Luokka:Moro-kapina Luokka:1902
Enningdalsälvenin vesistö

Enningdalsälvenin vesistö (, vesistöaluetunnus 112, ) muodostuu Pohjanmeren Skagerrakiin laskevan Enningdalsälvenin ja sen sivujokien yhteisestä valuma- alueesta, jonka kokonaispinta-ala on 782 neliökilometriä. Se on yksi Ruotsin päävesistöalueista ja sen valuma-alueesta kaksi kolmasosaa sijaitsee Ruotsissa ja loput Norjassa. == Pääuoma == Vesistön pääuoman alaosana on sen nimikkojoki Enningdalsälven tai norjaksi Enningdalselva, jonka lähdejärvi on Norra Bullaresjön. Joen pituus on 13,8 kilometriä. Pääuoman vesireittiä voidaan seurata yläjuoksulta käsin. Sen lähdejärvi on Bufartjern, joka sijaitsee Norjassa ja on 236 metriä mpy. Reitti sisältää rajajärviä ja niiden välisiä uomia, jotka ovat lueteltuina Nordre Boksjø, Søndre Boksjø, Hallerudälven (Hallerødelva), Norra Kornsjön, Mellan-Kornsjön, Södra Kornsjön, Kynne älv, Södra Bullaresjön ja Norra Bullaresjön. Viimeinen osuus on Enningdalselva, joka laskee 25 kilometriä pitkään mutta hyvin kapeaan Idefjordeniin. Vesistöalueen pinta-alasta kolmasosa sijaitsee Norjassa ja kaksi kolmasosaa Ruotsissa. Sen keskivirtaama (MQ) on 13 kuutiometriä sekunnissa, mikä tekee noin 0,41 kuutiokilometriä vettä vuodessa. Talven jälkeen huippuvirtaamien keskiarvo (MHQ) on 50 kuutiometriä sekunnissa. == Vesistön valuma-alue == Enningdalsälvenin vesistö sijaitsee Skagerrakin merenrannalla ja sen itäpuolella yhteisen vedenjakajan jakaa Strömsånin vesistö (tunnus 111) ja sen pohjoispuolen Haldenin vesistö (). Vesistön lounaispuolelle jää mereen laskevien ojien ja purojen valuma-alueita, joiden yhteispituus on tätä suurempi. == Lähteet == === Huomautuksia === === Viitteet === *
Clayn piirikunta (Alabama)

Clayn piirikunta on piirikunta Alabamassa, Yhdysvalloissa. Piirikunnassa asui 13 235 asukasta vuonna 2019, ja vuosien 2010 ja 2019 välisenä aikana väkiluku laski viidellä prosentilla. Piirikunta perustettiin 7. joulukuuta 1866 ja se nimettiin Henry Clayn mukaan. Piirikunnan suurin kaupunki on Lineville ja pääkaupunki Ashland. == Lähteet == Luokka:Alabaman piirikunnat
Tähti Optikko

Tähti Optikko oli suomalainen, Keskon omistama optikkoliikeketju, joka toimi vuosina 1998–2008. Keskon omistuksessa vuosina 1996–2009 ollut Kaukomarkkinat- yritys perusti Tähti Optikko -ketjun syksyllä 1998. Ketju kasvoi hyvin nopeasti Suomen suurimpien optikkoliikkeiden joukkoon: perustamisvuotensa 1998 lopussa ketjuun kuului jo runsaat sata liikettä, joista noin 70 oli yhteistyökumppanien ja 30 Kaukomarkkinoiden omistuksessa. Tähti Optikko myi yksinoikeudella Suomessa muun muassa Mario Conti- ja Jean-Paul Gaultier -merkin silmälaseja. Muiden Keskon liikkeiden tapaan Tähti Optikko kuului K-Plussa-kanta-asiakasjärjestelmään. Englantilainen Specsavers-ketju osti Tähti Optikko Groupin keväällä 2008. Tuolloin ketjuun kuului 129 liikettä, joista 98 oli yrittäjävetoisia ja 31 Tähti Optikko Groupin omistamia. Tähti Optikko Groupin omistamat liikkeet siirtyivät tuolloin Specsaversille. Suurin osa ketjun yrittäjävetoisten liikkeiden omistajista kieltäytyi siirtymästä Specsavers-ketjuun, ja he jatkoivat pääosin toimintaansa uudessa Fenno Optiikka -ketjussa. == Lähteet == == Aiheesta muualla == * Tähti Optikon kotisivut vuodelta 2004 Luokka:K-ryhmä Luokka:Suomalaiset optikkoliikkeet Luokka:Entiset suomalaiset vähittäiskaupan yritykset
Kirjallisuusvuosi 1779

Kirjallisuusvuosi 1779 käsittelee vuoden 1779 tärkeitä kirjallisuuden tapahtumia, uutisia ja julkistuksia. == Tapahtumia == * Japanilainen puupiirrostaiteilija Hokusai valmistui taiteilijaksi oppipoikakautensa päätteeksi. * Ruotsin rikoslaista poistettiin maininnat noituudesta. == Julkaisuja == * George Campbell - The Happy Influence of Religion on Civil Society * George Campbell - An Address to the People of Scotland upon the Alarms that Have Been Raised in Regard to Popery * Félicité Genlis - Le théâtre d’éducation (tietoteos teatterista) * Friedrich Heinrich Jacobi - Woldemar * Gotthold Ephraim Lessing - Nathan der Weise (näytelmä, suom. Nathan Viisas, 1919) * Jean-Paul Marat - Découvertes de M. Marat sur le feu, l'électricité et la lumière (kirjoittajan havaintoja luonnonilmiöistä) * Anthony C. Thiselton - A Concise Encyclopedia of the Philosophy of Religion == Palkintoja == == Lähteet == 1779 Luokka:1779
Białowieża

Białowieża on maalaiskunta Białystokin piirikunnassa Puolassa. Sen väkiluku oli vuoden 2019 lopussa 2 191. Białystokin piirikunnan asukkaista viisi prosenttia asuu Białowieżan kunnassa ja sen pinta-alasta 12,5 prosenttia kuuluu Białowieżan kuntaan. Kylät Białowieżan kunnassa ovat Białowieża, Budy, Pogorzelce sekä Teremiski. Vuoden 2019 lopussa täsmälleen 50 prosenttia Białowieżan asukkaista oli naispuolisia ja 50 prosenttia miespuolisia. Alle 18-vuotiaat muodostivat 14,9 prosenttia kunnan väestöstä, työikäiset 55,3 prosenttia ja eläkeikäiset 29,8 prosenttia väestön keski-iän ollessa 46,4 vuotta. Vuonna 2019 Białowieżan kunnassa syntyi 18 lasta. Puolan vuoden 2011 väestönlaskennassa kunnan väestöstä 15,6 prosenttia oli valkovenäläisiä. == Lähteet == == Aiheesta muualla == * Gmina Wiejska Białowieża Białystokin tilastokeskus. Luokka:Podlasian voivodikunnan kunnat
Haratinit

Haratinit on Saharan mustaihoisista asukkaista Algeriassa, Marokossa ja Mauritaniassa käytetty nimitys. Sillä tarkoitetaan keitaiden berberiä tai arabiaa puhuvia maanviljelijöitä tai Mauritaniassa orjia ja heidän jälkeläisiään. Haratinien alkuperästä on esitetty erilaisia käsityksiä. He ovat joko Saharan eteläpuolelta tuotujen mustaihoisten orjien tai alueella vanhastaan eläneen mustan alkuperäisväestön jälkeläisiä. Haratinit poikkeavat antropologisesti sekä mustista afrikkalaisista että heidän sekoittuneista jälkeläisistään. Sosiaalisesti he ovat muodostaneet eräänlaisen alistetun kastiryhmän, jonka ammattina on ollut maanviljely keitaiden vuokraviljelmillä. Mauritaniassa haratinit ovat toimineet myös paimenina. Nykyään he hakeutuvat kaupunkeihin palkkatyöhön ja toimivat usein öljyteollisuudessa tai hallintotehtävissä. Algerian ja Marokon haratinit ovat kansallisuudeltaan arabeja tai berbereitä, eikä heillä ole omaa kulttuuria. Mauritanian haratinit puhuvat hassaniyyaa, mutta ovat säilyttäneet myös omaa kulttuuriperinnettä. He ovat aktivoituneet myös poliittisesti. Orjuus lakkautettiin Mauritaniassa virallisesti vuonna 1980. Haratinit ovat maassa yhä syrjitty väestöryhmä, vaikka heitä on enemmän kuin ”valkoisia” maureja tai mustia afrikkalaisia. ==Katso myös== * bellat * rimaibet ==Lähteet== Luokka:Algerian etniset ryhmät Luokka:Marokon etniset ryhmät Luokka:Mauritanian etniset ryhmät
Eero Raviniemi

Eero Orvo Raviniemi (9. maaliskuuta 1911 – 8. joulukuuta 1996)Honkanummen hautausmaa, kortteli 17, rivi 9, hauta 294 oli suomalainen valokuvaaja ja Kamera-lehden ensimmäinen päätoimittaja. Hän oli mukana helsinkiläisen Kameraseuran toiminnassa yhdessä vaimonsa Hilja (Hili) Raviniemen kanssa. Seikkaileva Toivo ja moderni Hili, Terävyysalue - Suomen valokuvataiteen museon blogi 11.11.2010 __NOTOC__ == Valokuvateoksia == * Helsinki valoa ja varjoja; julkaisija Kameraseura, valokuvat Eero Troberg, Eero Raviniemi, Arvi Hanste, Heikki Kalima, Santeri Levas. WSOY 1950 == Toimitustöitä == * Suomen kameraseurojen liitto ry 50 vuotta, 1932-1982; työryhmä Tapani Kovanen, Eino Perälahti, Eero Raviniemi. Suomen kameraseurojen liitto, Helsinki 1982 == Suomennoksia == * Andreas Feininger: Värivalokuvaaja. Tammi 1958 (alkuteos Successful color photography) * Värivalokuvauksen taito; valokuvat John Hedgecoe; teksti John Hedgecoe ja Jack Tresidder. Tammi 1979 (alkuteos The art of colour photography) == Lähteet == Luokka:Suomalaiset valokuvaajat Luokka:Suomalaiset päätoimittajat Luokka:Vuonna 1911 syntyneet Luokka:Vuonna 1996 kuolleet
Raviniemi

Raviniemi on sukunimi, joka on muun muassa seuraavilla suomalaisilla henkilöillä: *Eero Raviniemi (1911–1996), valokuvaaja ja Kamera-lehden ensimmäinen päätoimittaja, Hilja Raviniemen puoliso *Hilja Raviniemi (1915–1973), kemisti ja valokuvaaja, Eero Raviniemen puoliso
Hilde Zadek

Hilde Zadek (15. joulukuuta 1917 Bromberg – 21. helmikuuta 2019 Karlsruhe) oli saksalainen oopperalaulaja, äänialaltaan sopraano.Sängerin Hilde Zadek im Alter von 101 Jahren gestorben Süddeutsche Zeitung Zadek varttui Stettinissä ja sai alun perin pediatrisen sairaanhoitajan koulutuksen Berliinissä. Hän emigroitui Palestiinaan vuonna 1935 ja suoritti musiikkiopinnot Jerusalemissa. Zadek teki vuosina 786 esiintymistä Wienin valtionoopperassa vuosina 1947–1971. Debyyttinsä siellä hän teki Aidan nimiroolissa 3. helmikuuta 1947. Hänen muihin rooleihinsa kuuluivat nimiroolit oopperoissa Tosca ja Ariadne auf Naxos. Päätettyään uransa laulajana vuonna 1971 Zadek opetti Itävallassa ja muualla. Vuoteen 1978 saakka hän johti Wienin kaupungin musiikki- ja taideyliopiston lauluopetuksen laitosta. Zadekille myönnettiin Kammersängerin- arvonimi. Hän eli 101-vuotiaaksi. == Lähteet == Luokka:Saksalaiset oopperalaulajat Luokka:Sopraanot Luokka:Vuonna 1917 syntyneet Luokka:Vuonna 2019 kuolleet Luokka:Yli satavuotiaiksi eläneet saksalaiset
Tavastrona

Tavastrona on kylä Kemiönsaaren kunnassa. Kylä sijaitsee Kemiön pohjoisosassa Halikonlahden rannalla. Kylän nimi vaikuttaisi viittaavan hämäläisiin. Nimen loppuosa -rona on mahdollisesti perua suomenkielisestä sanasta ruona, joka tarkoittaa ojaa tai lahtea. Tavastrona sijaitsee kallioiden ympäröimässä viljavassa laaksossa Tavastronanlahden rannalla. Tavastronanlahti avautuu Halikonlahden Tavastronanseläksi, jossa sijaitsee saaret Pikku-Antti ja Tavastronanholma. Tavastronan naapurikylät ovat Kiila idässä, Måsa lännessä ja Skäggböle ja Orrnäs etelässä. Kylän kantatilat Västergård ja Östergård muodostavat Tavastronan keskuksen. Niiden ympäristössä on muutama muu asuintila. Lisäksi kylässä on kesäasutusta. Västergård ja Östergård mainitaan vuoden 1566 kymmenysluettelossa. Tiloista lohkottiin 1920-luvulla useampi pien- ja asuintila, osa Kiilan vastaiselle rajalle Ahvenkallion rinteelle. ==Lähteet== Luokka:Kemiön kylät
Albert Mangelsdorff

Albert Mangelsdorff (5. syyskuuta 1928 Frankfurt am Main – 25. heinäkuuta 2005 Frankfurt am Main) oli saksalainen jazzpasunisti.Albert Mangelsdorff Britannica Mangelsdorff harrasti jazzia saksofonistiveljensä Emil Mangelsdorffin kanssa sen ollessa Natsi-Saksassa kiellettyä. 1950-luvulla hän soitti saksalaisissa bopyhtyeissä ja johti frankfurtilaista radioyhtyettä. Ensimmäisen esiintymisensä Yhdysvalloissa Mangelsdorff teki vuonna 1958. Hän omaksui free jazz -tyylin ja levytti vuonna 1964 Ravi Shankarin kanssa. Vuodesta 1967 1980-luvulle Mangelsdorff soitti pianisti Alexander von Schlippenbachin Globe Unity Orchestrassa. Hän teki usein yhteistyötä myös Wolfgang Daunerin ja tämän United Jazz & Rock Ensemblen kanssa. Hän toi virtuoosisia tekniikoita esiin etenkin säestyksettömissä sooloesityksissään, joista hänen albuminsa Tromboneliness (1976) koostuu. Vuonna 1994 aloitettiin vuosittaisen Albert Mangelsdorff -palkinnon myöntäminen. == Lähteet == Luokka:Saksalaiset jazzmuusikot Luokka:Jazzpasunistit Luokka:Vuonna 1928 syntyneet Luokka:Vuonna 2005 kuolleet
Männynneulasruosteet

Männynneulasruosteet (Coleosporium) on ruostesieniin kuuluva sienisuku. Global Biodiversity Information Facilityn mukaan suvussa on 182 lajia. Ryhmälajia Männyn-leskenlehdenruoste C. tussilaginis pidetään tuhosienenä nuorille istutusmännyille, mutta siitä ei juuri ole metsissä haittaa toisen isäntäkasvin puuttuessa, ja on arveltu että laji voi vaihtaa väli-isäntää leskenlehden ohella maitikoihin, valvatteihin ja kellokukkiin. == Lähteet == == Aiheesta muualla == * * Luokka:Ruostesienet Luokka:Metsätuhot
Kultamaitiaiset

Kultamaitiaiset eli kultakaunokit (Arnoseris) on asterikasvien (Asteraceae) heimoon kuuluva pieni kasvisuku. Sukuun luetaan kuuluvaksi nykyisin vain yksi laji: kultamaitiainen eli kultakaunokki (Arnoseris minima). Muut sukuun kuvatut lajit on joko siirretty toisiin sukuihin tai todettu samaksi lajiksi kuin kultamaitiainen eli kultakaunokki. Kultamaitiaiset ovat yksivuotisia, matalakasvuisia ja kaljuja ruohoja. Niiden varret ovat lehdettömiä ja muutamaan kertaan haaroittuneita. Lehdet sijaitsevat ruusukkeena varren tyvellä ja ovat muodoltaan kapeanpuikeita, hammaslaitaisia ja karvareunaisia. Kukintoina olevat mykeröt ovat pieniä ja sijaitsevat yksittäin. Mykeröiden kehtosuomut ovat yhdessä rivissä ja kukat ovat keltaisia. Hedelmissä ei ole lenninhaivenia. == Lähteet == == Aiheesta muualla == *Laji.fi: Kultamaitiaiset (Arnoseris) *iNaturalist: Kultamaitiaiset (Suku Arnoseris) *ITIS: Arnoseris *United States Department of Agriculture (USDA): Arnoseris *Global Biodiversity Information Facility (GBIF): Arnoseris Luokka:Asterikasvit
Alexander von Schlippenbach

Alexander von Schlippenbach (s. 7. huhtikuuta 1938 Berliini) on saksalainen free jazz -pianisti.Alexander von Schlippenbach AllMusic Schlippenbach aloitti pianotunneilla käymisen 8-vuotiaana. Häntä opettivat myöhemmin Kölnissä säveltäjät Bernd Alois Zimmermann ja Rudolf Petzold. Vuonna 1963 hän soitti Gunter Hampelin kanssa ja vuosina 1964–1967 Manfred Schoofin kvintetissä. Vuonna 1966 Schlippenbach perusti Globe Unity Orchestran, jossa hän toimi 1980-luvulle saakka. Hän perusti lisäksi vuonna 1970 trion Evan Parkerin ja Paul Lovensin kanssa. Parker ja Lovens olivat myös Peter Kowaldin kanssa jäseninä Schlippenbachin kvartetissa. Vuonna 1976 Schlippenbach ryhtyi duotyöskentelyyn Sven-Åke Johanssonin kanssa. Schlippenbach perusti 1980-luvun jälkipuoliskolla Berlin Contemporary Jazz Orchestran. Hän on esiintynyt myös solistina. Hän on omaksunut tyyliinsä aikansa klassisen musiikin vaikutteita ja usein yhdistänyt kaksi kappalettaan toisiinsa soolo-osuuksilla. == Lähteet == == Aiheesta muualla == Luokka:Saksalaiset jazzpianistit Luokka:Vuonna 1938 syntyneet Luokka:Elävät henkilöt
Makila

Makila on kylä Kemiönsaaren kunnassa. Kylä sijaitsee kunnan keskiosissa Kemiön kirkonkylän pohjoispuolella. Makila on rakennettu useiden pienten mäkien päälle kirkonkylältä Sauvoon vievän maantien länsipuolelle. Makilan kyläalue ulottuu Dalkarbybäckenilta länteen Gärdorna-nimiselle peltoalueelle. Alueella on kolme korkeaa mäkeä: Råberget, Bollberget ja Majberget. Makilan länsiosa on pääasiassa metsää peltojen sijoittuessa kylän eteläosan laajaan laaksoon. Makilasta on löytynyt pronssikautisia hautaröykkiöitä, sekä rautakautisen asuinpaikan jäännökset. Rautakauden lopulla alueen asutus on luultavasti hävinnyt ja siirtynyt mantereelle. Makilan kylä lienee asutettu vasta historiallisella ajalla. Makilan neljä kantatilaa mainitaan vuoden 1540 maakirjassa. Kemiön kirkonkylältä tuleva maantie on kulkenut kylän läpi, mutta oikaistu kyläalueen itälaidalle 1960-luvulla. ==Lähteet== Luokka:Kemiön kylät
Rosoruosteet

Rosoruosteet (Cronartium) on ruostesieniin kuuluva sienisuku. Global Biodiversity Information Facilityn mukaan suvussa on 40 lajia. == Lajeja == Sukuun kuuluvia lajeja, jotka esiintyvät Suomessa ja joilla on suomenkielinen nimi. Toisaalta joissain lähteissä männyn-maitikanrosoruostetta ja männynrosoruostetta pidetään yhtenä lajina. * männyn-maitikanrosoruoste (Cronartium flaccidum) * männynrosoruoste (Cronartium pini) * sembran- herukanrosoruoste (Cronartium ribicola) == Lähteet == Luokka:Ruostesienet
Sátántangó

Sátántangó on vuonna 1994 ensi-iltansa saanut Béla Tarrin ohjaama eeppinen art house -draamaelokuva. Elokuva on mustavalkoinen ja kestoltaan yli seitsemän tuntia. Se perustuu László Krasznahorkain samannimiseen romaaniin. == Näyttelijät == == Aiheesta muualla == * Luokka:Vuoden 1994 saksalaiset elokuvat Luokka:Saksalaiset draamaelokuvat Luokka:Sveitsiläiset elokuvat Luokka:Taide-elokuvat Luokka:Unkarilaiset mustavalkoelokuvat Luokka:Saksalaiset mustavalkoelokuvat
Outoruosteet

Outoruosteet (Thekopsora) on ruostesieniin kuuluva sienisuku. Global Biodiversity Information Facilityn mukaan suvussa on 7 lajia. == Lajeja == Sukuun kuuluvia lajeja, jotka esiintyvät Suomessa. * kuusen-tuomenruoste (Thekopsora areolata) * Thekopsora goeppertiana * Thekopsora guttata * riekonmarjanruoste (Thekopsora sparsa) Lajeja, joiden esiintymisestä Suomessa ei ole tietoa. * Thekopsora asteridis Tranzschel * Thekopsora ericae (A.Naumann) Tranzschel * Thekopsora fischeri Cruchet * Thekopsora lanpingensis Y.M.Liang & T.Yang, 2015 * Thekopsora minima (Arthur) P.Syd. & Syd, 1915 * Thekopsora ostryae Y.M.Liang & T.Yang, 2014 * Thekopsora triangula Y.M.Liang & T.Yang, 2015 == Lähteet == Luokka:Ruostesienet
The Latin Kings (rap-yhtye)

The Latin Kings eli T.L.K. oli ruotsalainen hiphop-yhtye, aktiivinen noin 1991-2005. Ryhmän alkuperäisiä jäseniä olivat Dogge Doggelito (Douglas León), Rodde (Rodrigo Pencheff) sekä veljekset Chepe (Hugo Salazar Campos) ja Salla (Cristian Salazar Campos), joilla kaikilla on latinalaisamerikkalainen tausta. Ryhmä osallistui rapin Ruotsin mestaruuskisoihin 1991, ja sijoittui kolmanneksi (Rodden perustaman) Infinite Massin vietyä mestaruuden. Kilpailun jälkeen he aloittivat yhteistyön Gordon Cyrusin kanssa.Strage, Fredrik (2014-04-20): "Välkomna till framtiden, Latin Kings". DN.se. Läst 7 mars 2015. == Tausta == Latin Kings esiintyi vuonna 1994 televisio-ohjelmassa, jossa ryhmää esiteltiin ristiriidassa Ultima Thule-yhtyeeseen. Ohjelma halusi täten nöyttöö ruotsalaisen musiikin vastakkaiset voimat. Ohjelman seurauksena oli, että sekä Ultima Thulen että Latin Kingsin musiikille tuli suurta kysyntää. Ryhmän ensimmäinen albumi, Välkommen till förorten (Tervetuloa lähiöön) ja sinkku Snubben (Hemmo) ilmestyi vuonna 1994. Välkommen till förorten oli Gordon Cyrusin tuottama, kun taas muut albumit olivat Sallan ja Chepen tuottamia. Vuonna 1995 yhtye julkaisi Los Reyes Latinos-nimellä Bienvenido a mi barrio-nimisen espanjankielisen version Välkommen till förorten-albumista. Version tarkoitus oli tavoitella Etelä-Amerikan kuuntelijoita. Rodde palasi lähinnä siksi, ettei Dogge ollut kovin hyvä espanjan puhuja. Päästyään vapaaksi epäedullisesta Warnerin levysopimuksesta 1990-luvun puolivälissä ryhmä perusti Redline Records-levy-yhtiön. Ryhmä oli kiertueella monta kertaa 2003-2004, muun muassa "Cashen Dom Tas Tour"-kiertueella. Vuonna 2005 ilmestynyt sinkkukokoelma Familia Royal on ryhmän viimeinen albumi. Latin Kingsin tekstit on julkaistu kirjassa The Latin Kings Texter, joka ilmestyi 2004. Tämän lisäksi ryhmästä on kirjoitettu kirja, The Latin Kings portfolio: den sanna berättelsen om Chepe, Dogge och Salla, joka ilmestyi sitä seuraavana vuonna. Dogge Doggelito ilmoitti ryhmän hajonneen haastattelussa Djungeltrumman-sivuston kanssa 2007. Samana vuonna hän kertoi haastattelussa TV4-kanavalla, että ryhmä oli ollut jo monta vuotta hajonnut. == Diskografia == * 1994 – Välkommen till förorten (Tervetuloa lähiöön) * 1995 – Bienvenido a mi barrio (Tervetuloa lähiöön) * 1997 – I skuggan av betongen (Petonin varjossa) * 2000 – Mitt kvarter (Korttelini) * 2003 – Omertà * 2005 – Familia Royal == Palkinnot == * 2014 – Valittu Swedish Music Hall of Fame-listalle * 1994 – Grammis == Lähdeviitteet == Strage, Fredrik (2014-04-20): "Välkomna till framtiden, Latin Kings". DN.se. Läst 7 mars 2015. Luokka:Ruotsalaiset hip hop -yhtyeet
Mainiemi

Mainiemi () on rekisterikylä Kemiönsaaren kunnassa. Kylä sijaitsee kunnan koillisosassa Halikonlahden rannalla. Mainiemi sijaitsee Halikonlahden Matildansalmen edustalla. Kylään kuuluu myös pieni alue Ornaistenlahden pohjukassa. Naapurikylät ovat Berga ja Kiila. Mainiemi on muodostunut kahden vanhan suurtilan maille, eikä kylässä edelleenkään ole paljoa asutusta. Kylän rannat on otettu laajalti kesäasutuskäyttöön. Kylän pohjoisosassa on yleisurheilukenttä. Mainiemen vanhat tilat ovat olleet Wästergård ja Mainiemen säteri. Säteriä ovat asuttaneet useat korkea-arvoiset virkamiehet. Paikallisissa kertomuksissa säteri olisi sama kuin Välskärin kertomusten Mainiemen linna. Säteri jaettiin kahtia 1800-luvun alussa Nedergårdin ja Uppgårdin tiloiksi ja vuonna 1964 Wästergård ja Nedergård sekä kaksi pienempää tilaa yhdistyivät uudeksi Mainiemen tilaksi. ==Lähteet== Luokka:Kemiön kylät
Turoen kivi

Turoen kivi on kaiverrettu kivi Irlannin Galwayn kreivikunnan Bullaunin kylässä. Kivi on kaiverrettu vuosien 250–150 eaa. välillä, ja se liitetään kelttiläiseen La Tènen kulttuuriin. Kiveä pidetään yhtenä parhaista Irlannin esihistoriallisen taiteen esimerkeistä. ==Kivi ja kaiverrukset== Turoen kivi sijaitsee Irlannissa Bullaunin kylässä lähellä Loughrean pikkukaupunkia Galwayn kreivikunnan alueella. Nykyiselle paikalleen se on siirretty 1850-luvulla. Kiveä käytettiin tuolloin Turoen tilan pihakoristeena. Kiven tarkkaa alkuperäistä sijaintia ei tunneta. Se oli Rath of Feerworen muinaislinnallan tuntumassa Kiltullaghissa lähellä kiven nykyistä paikkaa. Alkuperäisellä paikalla on myös muita pystyyn asetettuja kiviä, joissa ei tosin ollut samanlaisia kaiverruksia. Kivi on graniittia. Muodoltaan se on lieriömäinen, ja sen pää on kupolimainen. Joskus muotoa on kuvailtu fallokseksi, joskin alueella on samantapaisia kiviä myös luonnostaan. Kivellä on maanpinnasta mitattuna korkeutta 1,2 metriä. Maanpinnan alapuolella kiveä on noin 48 cm. Kiven yläosassa on 68 cm kokoinen alue, joka on koristeltu La Tènen tyyppisin kaiverruksin. Kuviointi on sommiteltu neljään osaan, kaksi kolmiomaisesti ja kaksi D-muotoisesti. Kaiverruksissa ympyräkuvioita, lehtikuvioita, triskelejä, torvia ja linnun pää. Kaiverrukset rajautuvat niiden alla olevaan porraskuvioon. ==Historia== Turoen kiven on yleensä arvioitu olevan peräisin vuosien 250–150 eaa. väliltä, ja tyyliltään se edustaa La Tènen kulttuuria. Irlannista ennen kristinuskon saapumisen aikaa tehtyjä kiviä tunnetaan kaikkiaan viisi. Turoen kiveä pidetään niistä vaikuttavimpana. Kaiverrusten tyylisiä kuviointeja tunnetaan ensimmäiseltä vuosisadalta eaa Englannista ja Walesista myös metalliesineistä. Sen sijaan samantapaisia kaiverrettuja kiviä niistä ei ole löytynyt. Kiviä on kuitenkin muualla Euroopassa. Erityisen yleisiä ne ovat Luoteis-Ranskassa. Kivet Ranskassa eivät ole kuitenkaan täysin samankaltaisia. Turoen kivi lieneekin esimerkki La Tènen saarilla kehittyneestä taiteen tyylistä. Asiantuntijat ovat joskus kaavailleet kiven siirtämistä paikaltaan suojaan säältä. Paikalliset ovat kuitenkin vastustaneet aikeita. ==Lähteet== Luokka:Arkeologiset kohteet Irlannissa Luokka:Muinaisjäännökset Luokka:Megaliitit Luokka:Kelttiläinen kulttuuri Luokka:Britteinsaarten esihistoria
Christine Caine

Christine Caine (23. syyskuuta 1966) on australialainen aktivisti, evankelista, kirjailija ja kansainvälinen puhuja. Caine perusti yhdessä aviomiehensä Nick Cainen kanssa ihmiskaupan vastaisen A21-kampanjan vuonna 2008. Järjestöllä on nykyisin 10 toimistoa 9 maassa sekä 5 uhreille suunnattua ohjelmaa. Vuonna 2015 Caine perusti Propel Women-järjestön, jonka tarkoituksena on kehittää naisten johtajuutta ja elämäntaitoja. Caine meni naimisiin Nick Cainen kanssa vuonna 1996. Pariskunnalla on kaksi lasta: Catherine ja Sophia. Caine on perustanut myös Zoe Churchin Euroopan seurakuntia. Seurakunnalla on toimintaa Sofiassa, Varsovassa ja Thessalonikissa. == Teokset == *Unexpected: Leave Fear Behind, Move Forward in Faith, Embrace the Adventure. 2018. *Unshakeable: 365 Devotions for Finding Unwavering Strength in God’s Word. 2017. *Unashamed: Drop the Baggage, Pick up Your Freedom, Fulfill Your Destiny. 2016. *Unstoppable: Running the Race You Were Born to Win. 2014. *Undaunted: Daring To do what God calls you to do. 2012. *A Life Unleashed: Giving Birth to Your Dreams. 2012. *Can I have and Do It All Please? 2009. *Run to Win: Pursuing God and Finishing Strong. 2008. *The Core Issue. 2007. ASIN: B008SYRDS2 *Stop Acting Like A Christian. Just Be One. 2007. *Youth Ministry. 2002. *Certain Uncertainty. 2009. ASIN: B002TVLKL6 *Passion: Living Life Large. 2006. ASIN: B0051QYW5M *DNA of a Leader. 2006. ASIN: B00589YV2Q *I’m Not Who I Thought I Was. 2006. ASIN: B001HEM10K *Possessing the Promise. 2005. ASIN: B0084V78DO *Understanding Teenagers. 2005. ASIN: B001O8OQT8 *Your Dreams Can Come True. 2005. ASIN: B005C4WGJ2 *God Wants You To Win. 2004. ASIN: B009BIDAT0 *Relationships: An Issue of the Heart. 2003. ASIN: B005FGOFT6 *Activating Your Potential. 2003. ASIN: B007Q1WMHA *Relationships Q&A.; 2003\. ASIN: B005FGOFT6 == Lähteet == Luokka:Vuonna 1966 syntyneet Luokka:Kristinusko Australiassa Luokka:Evankelistat Luokka:Ihmiskauppaa vastaan toimineet aktivistit Luokka:Kansalaisaktivistit Luokka:Australialaiset kirjailijat Luokka:Elävät henkilöt
Kirjallisuusvuosi 1778

Kirjallisuusvuosi 1778 käsittelee vuoden 1778 tärkeitä kirjallisuuden tapahtumia, uutisia ja julkistuksia. == Tapahtumia == * Suomalainen pappi Sigfridus Aronus Forsius kirjoitti 1500-luvun lopulla suomalaisten muinaisista jumalista latinankielisen runon, joka kuitenkin katosi. Vuonna 1778 eräässä sanomalehdessä julkistettiin latinalainen runo, jonka uskotaan olevan aiemmin kadonnut Forsiuksen runo. * Teoksessa Grammar of the Bengali Language käytettiin bengalilaista kirjaimistoa ensimmäisen kerran painotuotteessa. * Teatro alla Scala otettiin käyttöön Milanossa. == Julkaisuja == * Anna Laetitia Barbauld - Lessons for Children (ensimmäinen osa) * Pierre Beaumarchais - Figaron häät (ensiesitys vuonna 1884) * Fanny Burnley - Evelina (julkaistu anonyyminä) * André Ernest Modeste Grétry - Le jugement de Midas (ooppera) * Pierre-Louis Ginguené - Satire des Satires * Johann Gottfried von Herder - Volkslieder nebst untermischten anderen Stücken * Ignacy Krasicki - Monachomachia ('Munkkien sota') * Isaac Lithovius - Ulosweto kysymyxistä, jotka ennen tätä doct. Mart. Lutheruxen Catechismuxen, ja doct. Gezeliuxen Kysymys kirjan lawiammaxi selityxexi owat ulosannetut * Georg Mathesius - Tankar, yttrade då regements-skrifwaren herr Jacob Brunell ... nedlades i des graf, som skedde Wasa d. 10 februarii 1778 * Hermann Samuel Reimarus - Von Dem Zwecke Jesu und Seiner Jünger.Historical handbook of major biblical interpreters, s. 346–349. Teos Google Booksissa. == Palkintoja == == Lähteet == 1778 Luokka:1778
Karl Ludvig von Zansen

Karl Ludvig von Zansen (1. syyskuuta 1807 – 16. tammikuuta 1874 Siuntio) oli suomalainen upseeri ja valtiopäivämies. Von Zansenin vanhemmat olivat majuri Fredrik August von Zansen ja Vilhelmina Teodora von Harder ja puoliso vuodesta 1837 Katarina Sofia Snellman (k. 1842). Von Zansen tuli ylioppilaaksi Turussa 1824. Hän palveli vapaaehtoisena venäläisessä Lappeenrannan jalkaväkirykmentissä. Portepévänrikki ja vänrikki hänestä tuli 1833. Von Zansen sai siirron 12. suomenmaalaiseen linjapataljoonaan 1835, aliluutnantti hänestä tuli 1836 ja palveluksesta hän erosi luutnanttina 1838. Hän omisti Suitian kartanon Siuntiossa vuodesta 1840. Von Zansen oli valtiopäiväedustaja aatelissäädyssä 1872.Yrjö Kotivuori, Ylioppilasmatrikkeli 1640–1852: Karl Ludvig von Zansen. Verkkojulkaisu 2005. Viitattu 20.12.2020. Karl Ludving von Zansenin veli oli kassanhoitaja, valtiopäivämies Fredrik Ernst Gottlieb von Zansen. ==Lähteet== Luokka:Suomalaiset upseerit Luokka: Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1807 syntyneet Luokka:Vuonna 1874 kuolleet
Rautalammin seurakunta

Rautalammin seurakunta on luterilainen seurakunta Pohjois-Savossa, Rautalammilla. Seurakunta kuuluu Kuopion hiippakuntaan, ja sen kirkkoherrana toimii Heikki Marjanen. Rautalammin alue kuuluu Pohjois-Savon leimallisesti herännäishenkiseen herätysliikealueeseen. Liikkeellä on kuitenkin muun Kuopion länsipuolen tavoin vain vähän erityistä kannatusta alueella. == Lähteet == Luokka:Rautalampi Luokka:Kuopion hiippakunnan seurakunnat
Fredrik Ernst Gottlieb von Zansen

Fredrik Ernst Gottlieb von Zansen (4. syyskuuta 1804 Rubkow, Pommeri – 25. joulukuuta 1879 Porvoo) oli suomalainen juristi ja virka- ja valtiopäivämies. Von Zansenin vanhemmat olivat majuri Fredrik August von Zansen ja Vilhelmina Teodora von Harder ja puolisot vuodesta 1836 Amanda Lovisa Amalia von Kræmer (k. 1862) ja vuodesta 1879 Celina Sofia Krogerus (k. 1884). Von Zansen tuli ylioppilaaksi 1822 ja suoritti tuomarintutkinnon 1825 ja kameraalitutkinnon 1826. Hänestä tuli senaatin sotilastoimituskunnan ylimääräinen kopisti 1826 ja ylimääräinen kamarikirjuri 1828, yleisen revisio-oikeuden ylimääräinen kopisti 1830, vakinainen kopisti 1831 ja kanslisti 1833, mistä toimesta hän erosi 1846. Von Zansen oli senaatin valtiovaraintoimituskunnan ylimääräinen kamarikirjuri vuodesta 1853 ja leimapaperikonttorin kassanhoitaja 1856–1868. Hän omisti Albergan kartanon Espoossa vuoteen 1853. Von Zansen oli valtiopäiväedustaja aatelissäädyssä 1863–1864.Yrjö Kotivuori, Ylioppilasmatrikkeli 1640–1852: Fredrik Ernst Gottlieb von Zansen. Verkkojulkaisu 2005. Viitattu 20.12.2020. Fredrik Ernst Gottlieb von Zansenin veli oli upseeri, tilanomistaja ja valtiopäivämies Karl Ludvig von Zansen. Hänen poikiaan ensimmäisestä avioliitosta olivat maanmittari, valtiopäivämies Fredrik Frithiof Maximilian Gottlieb von Zansen ja insinööri, virka- ja valtiopäivämies Fredrik Nikolai Onni Theodor von Zansen.Adliga ätten von Zansen nr 2091, Tab 5 Viitattu 1.8.2021.Ylioppilasmatrikkeli 1853–1899: Von Zansen Fredrik Nikolai Onni Theodor Viitattu 8.8.2021. ==Lähteet== Luokka:Suomalaiset juristit Luokka: Suomalaiset virkamiehet Luokka: Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1804 syntyneet Luokka:Vuonna 1879 kuolleet
Rautavaaran seurakunta

Rautavaaran seurakunta on luterilainen seurakunta Pohjois-Savossa, Rautavaaran kunnassa. Seurakunnan pääkirkko on Rautavaaran kirkko ja kirkkoherrana toimii Juha Luukkonen. Rautavaaran alue kuuluu Pohjois-Savon leimallisesti herännäishenkiseen herätysliikealueeseen. Liikkellä on kuitenkin vain vähän erityistä kannatusta Rautavaarassa. == Historia == Rautavaaran itsenäisen seurakunnan edeltäjä oli vuonna 1816 perustettu Nurmeksen alainen rukoushuonekunta. Rautavaara muuttui kappeliseurakunnaksi 1849 ja erotettiin omaksi seurakunnakseen vuonna 1894. Lopullinen ero toteutui vasta 1906. Vuonna 1907 seurakuntaan liitettiin merkittävä alue Nilsiän pitäjästä; osia Keyrityn, Suojärven ja Siikajärven kylistä. == Lähteet == Luokka:Rautavaara Luokka:Kuopion hiippakunnan seurakunnat
Karl Efraim Lilius

Karl Efraim Lilius (5. marraskuuta 1803 Orivesi – 10. lokakuuta 1867 Tyrvää) oli suomalainen pappi, opettaja ja valtiopäivämies. Liliuksen vanhemmat olivat komissiomaanmittari Natanael Lilius ja Maria Elisabet Gåhlros ja puolisot vuodesta 1838 Katarina Vilhelmina Bohm (k. 1839) ja vuodesta 1852 Matilda Helena von Knorring (k. 1903). Lilius tuli ylioppilaaksi 1824, valmistui filosofian kandidaatiksi 1831 ja vihittiin papiksi 1851. Rovastin arvon hän sai 1856. Liliuksesta tuli Haminan kadettikoulun vt. matematiikan opettaja 1833 ja vakinainen 1838. Tyrvään kirkkoherraksi hän tuli 1853. Lilius oli pappissäädyssä edustaja valtiopäivillä 1863.Yrjö Kotivuori, Ylioppilasmatrikkeli 1640–1852: Karl Efraim Lilius. Verkkojulkaisu 2005. (Viitattu 20.12.2020) Lilius, Karl Efraim Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017. (Viitattu 20.12.2020) Karl Efraim Liliuksen lapsia olivat muun muassa Hugo Lilius ja Kasimir Lilius.https://ylioppilasmatrikkeli.fi/1853-1899/henkilo.php?id=20333https://ylioppilasmatrikkeli.fi/1853-1899/henkilo.php?id=20868 ==Lähteet== Luokka: Suomen evankelis-luterilaisen kirkon papit Luokka: Suomalaiset opettajat Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1803 syntyneet Luokka:Vuonna 1867 kuolleet
Saxigon

Saxigon on saksofonisti Pepa Päivisen ensimmäinen sooloalbumi. == Kappaleet == Kaikki kappaleet Edward Vesala # # # # # == Kokoonpano == * Edward Vesala – rummut, lyömäsoittimet * Jimi Sumén – kitara * Iro Haarla – kosketinsoittimet, harppu * Pepa Päivinen – tenori-, baritonisaksofoni == Aiheesta muualla == * Saxigon discogs.com -sivustolla Luokka:Vuoden 1997 esikoisalbumit
Marcel Arland

Marcel Arland (1899 Varennes-sur-Amance, Haute-Marne, Ranska – 1986 Pariisi, Ranska) oli ranskalainen kirjailija ja kriitikko. Hän oli Ranskan akatemian jäsen Arland oli mukana dadaistien ja surrealistien toiminnassa. Hän oli Nouvelle Revue Françaisen päätoimittaja ja vuodesta 1968 Ranskan akatemian jäsen. Arland sai Goncourt-palkinnon vuonna 1929 ilmestyneestä teoksesta L'Orde. ==Suomennettu tuotanto== Arlandin novelleja sisältyy antologiaan Varjo tai kevyt valo, suom. ja toim. Mirja Bolgar WSOY 1980 ISBN 951-0-10165-6 * Hän itkee * Koivut * Manaus * Tiet * Turvapaikka * Untako vai? Sittenkin... == Lähteet == ==Aiheesta muualla== Luokka:Ranskalaiset kirjailijat Luokka:Ranskan akatemian jäsenet Luokka:Vuonna 1899 syntyneet Luokka:Vuonna 1986 kuolleet
Fredrik Aminoff

Fredrik Aminoff (29. marraskuuta 1807 Mietoinen – 5. huhtikuuta 1880 Espoo) oli suomalainen vapaaherra, juristi ja valtiopäivämies. Aminoffin vanhemmat olivat kreivi Johan Fredrik Aminoff ja Eva Matilda Bruncrona ja puoliso vuodesta 1846 Elisabet Juliana Emma Fredrika Schade (k. 1903). Aminoff tuli ylioppilaaksi 1824 ja suoritti tuomarintutkinnon 1828. Hänestä tuli Turun hovioikeuden ylimääräinen notaari 1830, senaatin oikeusosaston ylimääräinen kopisti 1832, prokuraattorintoimituskunnan kopisti 1833 ja kanslisti 1839, mistä tehtävästä hän erosi 1842. Aminoff oli tilanomistaja Espoon Juvassa. Valtiopäiväedustaja aatelissäädyssä hän oli 1863–1864, 1867 ja 1872.Yrjö Kotivuori, Ylioppilasmatrikkeli 1640–1852: Fredrik Aminoff. Verkkojulkaisu 2005. Viitattu 20.12.2020. Jalkaväenkenraali, valtiopäivämies Adolf Aminoff oli Fredrik Aminoffin veli.Yrjö Kotivuori, Ylioppilasmatrikkeli 1640–1852: Adolf Aminoff. Verkkojulkaisu 2005. Viitattu 20.12.2020. Kreivi, juristi ja virka- ja valtiopäivämies Johan Fredrik Aminoff oli Fredrik Aminoffin poika.Ylioppilasmatrikkeli 1853–1899: Aminoff Johan Fredrik Viitattu 7.7.2021. ==Lähteet== Luokka:Suomalaiset juristit Luokka: Suomen suuriruhtinaskunnan virkamiehet Luokka: Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1807 syntyneet Luokka:Vuonna 1880 kuolleet
Gothemsånin vesistö

Gothemsånin vesistö (, myös muodossa Gothemån , vesistöaluetunnus 117) muodostuu Gotlannissa Itämeren pääaltaaseen laskevan Gothemsånin ja sen sivujokien yhteisestä valuma-alueesta, jonka kokonaispinta-ala on 480 neliökilometriä. Se on yksi Ruotsin päävesistöalueista. == Pääuoma == Vesistön pääuomana on sen nimikkojoki Gothemsån, jonka pituus on 50 kilometriä. Sen keskivirtaama (MQ) on 3,6 kuutiometriä sekunnissa, mikä tekee noin 0,1 kuutiokilometriä vettä vuodessa. Talven jälkeen huippuvirtaamien keskiarvo (MHQ) on 34 kuutiometriä sekunnissa. == Vesistön valuma-alue == Gotlannissa on kaksi päävesistöaluetta, jotka jakavat keskenään saaren keskiosat. Toinen Snoderånin vesistö (tunnus 118) sijaitsee tämän eteläpuolella. Muu osa saarta on mereen laskevien ojien ja purojen valuma-alueita, joiden yhteispinta-ala on yli puolet saaresta. == Lähteet == === Huomautuksia === === Viitteet === Luokka:Itämeren pääaltaaseen laskevat vesistöt Luokka:Gotlanti Luokka:Ruotsin vesistöt
Varjo tai kevyt valo

Varjo tai kevyt valo: valikoima Ranskan nykyproosaa on Mirja Bolgárin kääntämä ja toimittama antologia. Sen on julkaissut vuonna 1980 WSOY. Antologiaan sisältyy seuraavien kirjailijoiden novelleja ja kaksi romaanikatkelmaa. Tekstien jäljessä on kirjailijaesittelyt.Varjo tai kevyt valo, Vaarakirjastot. Viitattu 20.12.2020 Sisältää luettelon novelleista. * Marcel Arland * Christiane Baroche * Yves Berger * Daniel Boulanger * Pierrette Fleutiaux * Pierre Gascar * Roger Grenier * André Pieyre de Mandiargues * Dominique Rolin * Henri Thomas ==Lähteet== Luokka:Vuoden 1980 kirjat Luokka:Suomalaiset antologiat Luokka:Ranskan kirjallisuus
Snoderånin vesistö

Snoderånin vesistö (, vesistöaluetunnus 118) muodostuu Gotlannissa Itämeren pääaltaaseen laskevan Snoderånin ja sen sivujokien yhteisestä valuma-alueesta, jonka kokonaispinta-ala on 183 neliökilometriä. Se on yksi Ruotsin päävesistöalueista. == Pääuoma == Vesistön pääuomana on sille nimen antanut joki Snoderån, jonka pituus on 32 kilometriä. Sen keskivirtaama (MQ) on 1,2 kuutiometriä sekunnissa, mikä tekee alle 0,1 kuutiokilometriä vettä vuodessa. Talven jälkeen joen huippuvirtaamien keskiarvo (MHQ) on 12 kuutiometriä sekunnissa. == Vesistön valuma-alue == Gotlannin saarella on kaksi päävesistöä, joista toinen on pohjoispuolella sijaitseva Gothemsånin vesistö (tunnus 117). Ne sijaitsevat keskellä saarta ja niitä ympäröi mereen laskevien purojen ja ojien valuma-alueet, joiden yhteispinta-ala on yli puolet saaresta. == Huomautuksia == == Lähteet == === Viitteet === Luokka:Itämeren pääaltaaseen laskevat vesistöt Luokka:Ruotsin vesistöt
Axel Fredrik Boije af Gennäs (1805–1876)

Axel Fredrik Boije af Gennäs (22. elokuuta 1805 Porvoo – 23. lokakuuta 1878 Hämeenlinna) oli suomalainen juristi, pankinjohtaja ja virka- ja valtiopäivämies. Boijen vanhemmat olivat everstiluutnantti Otto Christer Boije af Gennäs ja Anna Margareta Montgomery ja puoliso vuodesta 1843 Henrika Rosina Gustava Ehrnrooth (k. 1855), kenraalimajuri Gustaf Adolf Ehrnroothin tytär. Boije tuli ylioppilaaksi 1823 ja suoritti tuomarintutkinnon 1828. Kihlakunnantuomarin arvon Boije sai 1828. Hänestä tuli Turun hovioikeuden ylimääräinen notaari 1830, Turun ja Porin läänin 2. varalääninsihteeri 1835, Loviisan tullinhoitaja 1841, Viipurin tullinhoitaja 1855 ja Suomen Pankin Pietarin vaihtokonttorin johtaja 1861, mistä tehtävästä hän erosi 1870. Valtiopäiväedustaja aatelissäädyssä hän oli 1872.Yrjö Kotivuori, Ylioppilasmatrikkeli 1640–1852: Axel Fredrik Boije (af Gennäs). Verkkojulkaisu 2005. Viitattu 20.12.2020. Eversti, valtiopäivämies Adolf Vilhelm Boije af Gennäs oli Boijen veli.Adelsvapen-wiki: Adliga ätten Boije af Gennäs nr 16, Tab 36 Viitattu 13.8.2021. ==Lähteet== Luokka:Suomalaiset juristit Luokka: Suomalaiset virkamiehet Luokka: Suomalaiset pankinjohtajat Luokka: Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1805 syntyneet Luokka:Vuonna 1876 kuolleet
Öölannin vesistöalue

Öölannin vesistöalue (, vesistöaluetunnus 119) muodostuu Öölannin saaren kaikista vesistöistä, jotka laskevat Itämeren pääaltaaseen. Vesistöalueen kokonaispinta-ala on 1 354 neliökilometriä. Se on yksi Ruotsin päävesistöalueista. == Lähteet == Luokka:Itämeren pääaltaaseen laskevat vesistöt Luokka:Ruotsin vesistöt Luokka:Öölanti
Ármann Kr. Einarsson

Ármann Kr. Einarsson (30. tammikuuta 1915 – 15. joulukuuta 1999Ármann Kr. Einarsson, Morgunbladid. 30.1.2000 Viitattu 20.12.2020 ) oli islantilainen kirjailija ja opettaja. Hän on ollut Islannin tunnetuimpia lastenkirjailijoita. Hän julkaisi vuodesta 1937 lähtien yli 40 lastenkirjaa, jotka sisältävät seikkailuja ja jännitystä. Lisäksi hän on kirjoittanut novelleja ja näytelmiä. Árna í Hraunkoti on kahdeksanosainen lastenkirjasarja, joka ilmestyi 1952–1960. == Lähteet == Luokka:Islantilaiset kirjailijat Luokka:Lasten- ja nuortenkirjailijat Luokka:Novellikirjailijat Luokka:Näytelmäkirjailijat Luokka:Vuonna 1915 syntyneet Luokka:Vuonna 1999 kuolleet
Mukhiani

Mukhiani () on Georgian pääkaupungin Tbilisin pohjoinen lähiö. Se kuuluu Tbilisin Gldani-Nadzaladevin piirikuntaan. Luokka:Tbilisi
Keltakeisariahven

Keltakeisariahven (Aulonocara baenschi) on kirjoahventen (Cichlidae) heimoon ja afrikankirjoahventen (Pseudocrenilabrinae) heimoon kuuluva Malawin Njassajärvessä elävä kalalaji. Keltakeisariahvenen maksimipituus on 13 senttimetriä. Keltakeisariahventa tavataan kotoperäisenä Njassajärvessä Nkhomon riutalla. Kannan suojelemiseksi sitä kasvatetaan lähiseudulla ja poikaset istutetaan riutalle. == Lähteet == Luokka:Kirjoahvenet
Rikkikeisariahven

Rikkikeisariahven (Aulonocara maylandi) on kirjoahventen (Cichlidae) ja afrikankirjoahventen (Pseudocrenilabrinae) heimoihin kuuluva Malawin Njassajärvessä elävä kalalaji. Se on luokiteltu äärimmäisen uhanalaiseksi lajiksi. Rikkikeisariahvenen maksimipituus on 15 senttimetriä. Rikkikeisariahventa tavataan kotoperäisenä Njassajärvessä. Sitä tavataan yleensä hiekkapohjalla kallioriuttojen välittömässä läheisyydessä. == Lähteet == Luokka:Kirjoahvenet
Diplodocidae

Diplodocidae oli myöhäisjurakaudella elänyt dinosaurusheimo. Sen jäsenet olivat suuria kasvinsyöjiä, niillä oli pitkät kaulat, joita tasapainottivat vielä pidemmät piiskamaiset hännät. Niillä oli pidemmät takaraajat kuin eturaajat, toisin kuten esimerkiksi Brachiosauridae-heimolla. Yksi suurimmista heimon jäsenistä oli Amphicoelias, joka oli jalkapallokentän pituinen. Diplodocidae-heimon jäseniä oli erikokoisia kymmenen metrin pituisesta Amargasauruksesta aina kahdenkymmenenviiden metrin pituisiin Diplodocuksen ja Barosauruksen tyyppisiin jättiläisiin. Suurin osa niistä oli suurikokoisia, kevytrakenteisia ja onttoluisia. *
Coffeen piirikunta (Alabama)

Coffeen piirikunta on piirikunta Alabaman osavaltiossa Yhdysvalloissa, jossa asui 52 342 asukasta vuonna 2019. Väkiluku nousi vuosien 2010 ja 2019 välillä lähes viidellä prosentilla. Piirikunnan hallintokeskukset ovat Elban ja Enterprisen kaupungit, joista Enterprise on piirikunnan suurin kaupunki. Piirikunta perustettiin 29. joulukuuta 1841 ja se nimettiin John Coffeen mukaan. == Väestö == Piirikunnan 52 342 asukkaasta suurin osa (50,8 %) on naisia. Yli 65-vuotiaita väestöstä on 17,3 % ja alle 18-vuotiaita 23,7 %. 4 % asukkaista on syntynyt ulkomailla. Piirikunnassa on 19 924 kotitaloutta. Yhdessä kotitaloudessa asuu keskimäärin 2,56 ihmistä. Veteraaneja on 6 285. Piirikunnan vuoden 2016 presidentinvaaleissa äänestäneistä 76,4 % äänesti republikaanien ehdokasta Donald Trumpia, ja aiemminkin piirikunnassa ollaan äänestetty paljon republikaaneja. Väestön keski-ikä on 39,3 vuotta. == Lähteet == Luokka:Alabaman piirikunnat
Einarsson

Einarsson on muun muassa seuraavien islantilaisten henkilöiden sukunimi: * Ármann Kr. Einarsson (1915–1999), kirjailija ja opettaja * Logi Már Einarsson (s. 1964), poliitikko * Sigfús Einarsson (1877–1939), säveltäjä * Sigurbjörn Einarsson (1911–2008), pappi ja teologian tohtori * Sigurður Einarsson (s. 1962), keihäänheittäjä * Snorri Einarsson (s. 1986), norjalais-islantilainen maastohiihtäjä * Vilhjálmur Einarsson (1934–2019), kolmiloikkaaja ja olympiamitalisti.
Joulu Norjassa

Norjalaisessa joulussa on samoja perinteitä kuin Suomessakin, mutta Norjan joulussa ilmenee kuitenkin eroja. Norjassa joulunvietto aloitettiin 10. ja 11. vuosisadalla. Norjassa jouluun valmistaudutaan jo marraskuun lopulla paistamalla vähintään seitsemän erilaista joululeivonnaista, ostamalla lahjoja ja menemällä joulukonserttiin. Joulun aikaan Norjassa syödään monia erilaisia kakkuja ja keksejä. Julekake on yksi suosituimmista leivistä. Se sisältää rusinoita, sokeroitua kuorta ja kardemummaa. Riisipuuro tarjoillaan jouluaattona sokerin ja kanelin kanssa. Pääateria on sianliha tai lampaan kylkiluut. Niitä tarjoillaan punakaalin, kuminan, etikan ja perunoiden kanssa. Joissain Norjan osissa syödään myös turskaa ja kalkkunaa. == Lähteet == == Aiheesta muualla == *
Manuel Baum

Manuel Baum (s. 30. elokuuta 1979) on saksalainen jalkapallovalmentaja ja entinen maalivahti. ==Ura== Baum pelasi urallaan maalivahtina Saksan alasarjajoukkueissa. Hän aloitti uransa TSV 1860 Münchenin juniorijoukkueessa ja pelasi myöhemmin FC Ismaningin ja FC Unterföhringin joukkueissa.Spieler: Manuel Baum Transfermarkt. Viitattu 20.12.2020. Valmennusuransa Baum aloitti FC Unterföhringin pelaavalmentajana vuonna 2006. Hän luotsasi seuraa kolme vuotta ja lopetettuaan aktiivuransa Baum siirtyi kesällä 2009 FT Starnbergin päävalmentajaksi. Vuonna 2011 ura jatkui SpVgg Unterhachingissa ensin Heiko Herrlichin apuvalmentajana sekä sittemmin joukkueenjohtajana ja lyhyen aikaa päävalmentajana tammikuusta maaliskuuhun 2014.Baum nun alleinverantwortlicher Coach Kicker.de. Julkaistu 4.1.2014. Viitattu 20.12.2020. Trainer: Manuel Baum Transfermarkt. Viitattu 20.12.2020. Kesällä 2014 Baum siirtyi FC Augsburgin organisaatioon juniorivalmentajaksi. Hän toimi marras-joulukuussa 2015 lyhyesti Augsburgin reservijoukkueen päävalmentajana. Joulukuussa 2016 Baumista tuli Augsburgin edustusjoukkueen päävalmentaja.Augsburg entlässt Trainer Schuster DFB.de. Julkaistu 12.12.2016. Viitattu 20.12.2020. Baumin johdolla Augsburg säilytti kaudella 2016/17 sarjapaikkansa ja sijoittui lopulta Bundesliigassa sijalle 13. Baum luotsasi seuraavalla kaudella pykälää korkeammalle. Hän sai potkut seurasta huhtikuussa 2019.FCA stellt Manuel Baum, Jens Lehmann und Stephan Schwarz frei FC Augsburg. Julkaistu 9.4.2019. Viitattu 20.12.2020. Kesällä 2019 Baumin ura jatkui Saksan alle 20-vuotiaiden maajoukkueen päävalmentajana.Manuel Baum to take over as U20 head coach DFB.de. Julkaistu 21.6.2019. Viitattu 20.12.2020. Hän valmensi lyhyen aikaa myös Saksan alle 18-vuotiaiden maajoukkuetta, kunnes palasi syyskuussa 2020 Bundesliigaan kriisiseura Schalken päävalmentajaksi kesään 2022 ulottuvalla sopimuksella.Manuel Baum appointed as new head coach of FC Schalke 04 Schalke 04. Julkaistu 30.9.2020. Viitattu 20.12.2020. Baum ei saanut joukkueen peliesityksiä parantumaan, vaan tappioputki venyi 28 perättäiseen otteluun. Seurajohto erotti hänet joulukuussa 2020.Schalke 04 relieve head coach Manuel Baum of his duties Schalke 04. Julkaistu 18.12.2020. Viitattu 20.12.2020. ==Lähteet== Luokka:Saksalaiset jalkapallovalmentajat Luokka:Saksalaiset jalkapalloilijat Luokka:Vuonna 1979 syntyneet Luokka:Elävät henkilöt